27/02/2019 | Administración LocalMunicipal
Oroso
Aprobación definitiva da modificación puntual núm.9 do PXOM

Asunto: aprobación definitiva da modificación puntual núm.9 do PXOM No Diario Oficial de Galicia núm. núm.35 do 19/02/2019 publicouse a Orde do 29 de xaneiro de 2019 de aprobación definitiva da modificación puntual número 9 do Plan Xeral de Ordenación Municipal de Oroso sobre varias ordenanzas. Publícase a normativa e as ordenanzas modificadas (artigo 92 da Lei 9/2002, do 30 de decembro, de ordenación urbanística e de protección do medio rural de Galicia e artigo 70 da Lei 7/1985, do 2 de abril, reguladora das bases do réxime local). Mediante esta modificación, altéranse os seguintes documentos: - NORMATIVA URBANÍSTICA DO PXOM: Artigo 4.2.4.1. Uso comercial. Artigo 4.2.4.2. Uso oficinas e administrativo. Artigo 4.2.4.4. Uso hostaleiro-restauración. Artigo 4.2.4.5. Uso recreativo e espectáculos públicos. Artigo 6.2.1. Rueiro cerrado. Ordenanza SU-1. Artigo 6.2.2. Rueiro con patio. Ordenanza SU-2. Artigo 6.2.3. Edificación agrupada. Ordenanza SU-3. Artigo 6.2.7. Actividades industriais. Ordenanza SU-7. Artigo 2.2.1. Regulación do sistema de espazos libres e espazos peonís. - NORMATIVA URBANÍSTICA DO PLAN PARCIAL DO SECTOR 1 DO SOLO APTO PARA URBANIZAR DE PORTO AVIEIRA: Artigo 3.3. a). Uso Residencial. Por outro lado, incorpórase o seguinte anexo ao PXOM: - ANEXO I. NORMATIVA SECTORIAL: A) Servidumes aeronáuticas. REDEFINICIÓN DO TEXTO NORMATIVO NOVA REGULACIÓN DO ARTIGO 4.2.4.1 – USO COMERCIAL Queda coa seguinte redacción: ARTIGO 4.2.4.1.- USO COMERCIAL 1.-Definición: Comprende as actividades que se desenvolven en locais abertos ó público destinados á venda de artigos ou a prestación de servicios persoais. Non inclúe o uso de restaurantes ou cafeterías, que se desenvolve noutro apartado.2.-Categorías: Categoría 1ª.- Pequeno comercio, que se desenvolve en edificio destinado a outro uso principal. Cunha superficie non superior a 200 m². Categoría 2ª.- Mediano comercio. Cunha superficie superior a 200 m² e inferior a 2.500 m², ou aquel que precisa dun edificio exclusivo. Categoría 3ª.- Gran superficie comercial. Cunha superficie superior a 2.500 m² e gran afluencia de público. Categoría 4ª.- Galerías comerciais compostas por pequenos comercios ( categoría primeira ) que en conxunto exceden de 200 m². Categoría 5ª.- Comercios do tipo de concesionarios, expositores, que se desenvolven en edificios específicos o exclusivos.3.-Condicións: a) A zona destinada ó público no local terá unha superficie mínima de 6 m² e non poderá servir de único paso nin ter comunicación directa con ningunha vivenda. b) Os locais comerciais disporán dos seguintes servicios sanitarios: - Por cada 200 m², ou fracción, un inodoro e un lavabo. - A partir dos 200 m², instalaranse con absoluta independencia para señoras e para cabaleiros. c) A luz e a ventilación dos locais comerciais poderá ser natural ou artificial. No primeiro caso os ocos de luz deberán ter unha superficie total non inferior a un octavo da que teña a planta do local e os de ventilación deberán ter una superficie non inferior a 1/3 da de iluminación esixible. Exceptúanse os locais exclusivamente destinados a almacéns, trasteiros ou corredores. No segundo caso, esixirase a presentación dos proxectos detallados das instalacións de iluminación e acondicionamento de aire, que deberán ser aprobados polo Concello quedando estas instalacións sometidas a revisión antes de abri-lo local e en calquera momento. En todo caso estarase á regulación específica. d) Os comercios que se establezan en semisotos deberán ter entrada directa pola vía pública e o desnivel salvarase cumprindo a lexislación sectorial en materia de accesibilidade. A altura da porta de entrada ata a liña inferior do lintel terá unha dimensión mínima de dous metros e a altura libre do local non será inferior a tres metros. e) Os comercios que se establezan na planta baixa deberán telo seu acceso directo pola vía pública. f) Os comercios na planta primeira non poderán ser independentes dos da planta baixa e deberán telo seu acceso a través desta, mediante unha escaleira cómoda cun ancho mínimo de 1,50 metros. g) Os locais comerciais e os seus almacéns non poderán ter ningunha conexión directa con vivendas, caixa de escaleira de vivendas nin portal. Comunicarase por medio de habitación ou paso intermedio e a porta de saída será incombustible e inalterable ó lume. h) Disporá das saídas de emerxencia, accesos especiais para extinción de incendios, aparatos, instalacións e útiles que, en cada caso e de acordo coa natureza e características da actividade, sinale a Lexislación vixente sobre protección contra incendios. i) As estruturas da edificación serán adecuadamente resistentes ó lume e os materiais deberán ser de características que non permitan chegar ó exterior ruídos ou vibracións, estes niveis non excederán de 30 decibelios. j) Esixiranse as instalacións necesarias para garantir á veciñanza e viandantes a supresión de molestias, cheiros, fumes, vibracións, etc. k) A partir dos 1.000 m² construídos dedicados a esta actividade disporase dunha praza de aparcamento por cada 100 m². A partir dos 2.500 m² construídos en categoría terceira e destinado a alimentación, disporase dunha praza por cada 50 m². l) En xeral, será de aplicación nos locais de uso público o establecido pola normativa vixente. NOVA REGULACIÓN DO ARTIGO 4.2.4.2 – USO OFICINAS E ADMINISTRATIVO Queda coa seguinte redacción: ARTIGO 4.2.4.2.- USO OFICINAS E ADMINISTRATIVO 1.-Definición: Corresponde ós establecementos dedicados a usos administrativos ou burocráticos, de carácter público ou privado, así como a despachos profesionais.2.-Clasificación: Considéranse as seguintes categorías: Categoría 1ª: Oficinas e despachos profesionais anexas a outro uso principal. Categoría 2ª: Oficinas e despachos independentes en plantas de edificios ou en edificios exclusivos.3.-Condicións: a) Os locais destinados a oficinas terán unha superficie mínima de 6 m², por cada posto de traballo e un volume mínimo de 15 m³. b) Disporán dos seguintes servicios hixiénicos: - Ata 100 m², un inodoro e un lavabo. - Ata 200 m², os mesmos servicios e un urinario. - Por cada 100 m² ou fracción, aumentarase un inodoro. - A partir dos 200 m², os servicios instalaranse con enteira independencia para donas e cabaleiros, proporcionalmente ó número respectivo. c) As oficinas que se establezan en semisoto non poderán ser independentes do local inmediato superior, estando unido a este por escaleiras cun ancho mínimo de 1,00 metros, cando teñan utilización polo público. d) A luz e ventilación dos locais e oficinas poderá ser natural ou artificial. Si soamente ten luz e ventilación natural os ocos de luz deberán ter unha superficie total non inferior a 1/8 da que teña a planta do local e os de ventilación deberán ter una superficie non inferior a 1/3 da de iluminación esixible. En todo caso estarase á regulación específica. e) Por cada 100 m² dedicados a este uso en edificio non exclusivo, esixirase unha praza de aparcamento. En edificio exclusivo una praza cada 50 m construídos. NOVA REGULACIÓN DO ARTIGO 4.2.4.4 – USO HOSTALEIRO-RESTAURACIÓN Queda coa seguinte redacción: ARTIGO 4.2.4.4.- USO HOSTALEIRO-RESTAURACIÓN 1.-Definición: É aquel que se desenvolve en establecementos destinados a consumir bebidas e alimentos.2.-Categorías: Categoría 1ª.- Restaurantes, bares, cafeterías e tabernas. Categoría 2ª.- Establecementos de comida rápida ou con servicio exclusivo a domicilio. Hamburgueserías, etc. Categoría 3ª.- Bares de copas, pubs e establecementos onde, ademais de servir bebidas, reprodúcese música con niveis superiores a 30 db. A, ou ben se ofrece servicio de acceso a internet (cyber café). 3.-Condicións: a) Cumpriranse as condicións esixidas pola normativa sectorial de espectáculos públicos e locais de pública concorrencia, así como de industria e sanidade. Non obstante o anterior, para locais con un aforo menor ou igual a 100 persoas a esixencia de cuartos de aseo poderá reducirse a un aseo para cada sexo. Cada cuarto contará, alomenos, con un inodoro. Se admite a instalación dun lavabo compartido, situado en espazo común de distribución. O acceso aos aseos disporá dun vestíbulo de independencia de xeito que se evite a visión directa desde a zona de público. b) Para establecementos cun aforo superior a 100 persoas, reservarase unha praza de aparcamento por cada 50 m² construídos. c) Para os novos usos que se pretendan implantar en categoría 3ª o concello prestará especial observancia no cumprimento da normativa vixente de aplicación en materia de ruído. NOVA REGULACIÓN DO ARTIGO 4.2.4.5 – USO RECREATIVO E ESPECTÁCULOS PÚBLICOS Queda coa seguinte redacción: ARTIGO 4.2.4.5.- USO RECREATIVO E ESPECTÁCULOS PÚBLICOS 1.-Definición: É aquel que se desenvolve en locais o instalacións preparadas para actividades sociais, recreativas e de espectáculo, con aforo de público. Inclúe ademais aqueles usos definidos no “uso hostaleiro-restauración” que inclúen de forma complementaria algún tipo de espectáculo.2.-Categorías: Categoría 1ª.- Cines, teatros e auditorios. Categoría 2ª.- Edificios deportivos en recinto cerrado e con aforo de público. Categoría 3ª.- Salas de xogo, bingo e casinos. Salas de festa, de baile e discotecas. Cafés concerto, cafés teatro, cafés cantante, tablaos de flamenco, karaokes. Boleiras. Categoría 4ª.- Actividades recreativas ó aire libre ou con edificios exclusivos como parques de atraccións, parques temáticos, parques acuáticos, etc.3.- Condicións: a) Cumprirán as condicións esixidas pola normativa sectorial de espectáculos públicos e locais de pública concorrencia, así como de industria e sanidade. Non obstante o anterior, para locais con un aforo menor ou igual a 100 persoas a esixencia de cuartos de aseo poderá reducirse a un aseo para cada sexo. Cada cuarto contará, alomenos, con un inodoro. Se admite a instalación dun lavabo compartido, situado en espazo común de distribución. O acceso aos aseos disporá dun vestíbulo de independencia de xeito que se evite a visión directa desde a zona de público. b) Para as categorías 1ª e 2ª reservarase unha praza de aparcamento por cada 10 butacas. Para as categorías 3ª e 4ª reservarase una praza por cada 50 m² construídos. c) Para os novos usos que se pretendan implantar en categoría 3ª o concello prestará especial observancia no cumprimento da normativa vixente de aplicación en materia de ruído. NOVA REGULACIÓN DO ARTIGO 6.2.1 – RUEIRO CERRADO. ORDENANZA SU-1 Queda coa seguinte redacción: Artigo 6.2.1.- RUEIRO CERRADO. ORDENANZA SU-1.1.- CONDICIÓNS DE TIPOLOXÍA E USO: Definición.- Comprende os bloques ou rueiros completos formadas por unha ou varias parcelas totalmente ocupadas pola edificación. Defínense mediante unha aliñación exterior que os deslinda do espazo público, xa sexa viario ou espazo libre. Usos.- O uso global é residencial na categoría 2ª. Permítense os usos definidos como compatibles na táboa do Anexo I.2.- CONDICIÓNS DA PARCELA: Parcela mínima: Non se esixe. Fronte mínima: A fronte mínima esixible será de 6 m; non obstante poderase aceptar unha fronte de ata 4 metros nos casos que a parcela se atope entre edificacións e sexa imposible ampliar dita fronte. Condición de forma: A parcela edificable terá unha forma tal que permita inscribir nela un círculo de 4 metros de diámetro.3.- CONDICIÓNS DE OCUPACIÓN DA PARCELA: Ocupación máxima: Poderá alcanzarse o 100% da ocupación da parcela edificable, salvo indicación contraria nos Planos de Ordenación por si fose necesario establecer recuamento, separación ou limitar o fondo. Recuamentos e separacións: De existir excepcionalmente, sinalaranse nos Planos de Ordenación. Fondo máximo: Caso de limitarse, sinalarase nos Planos de Ordenación.4.- CONDICIÓNS DE VOLUME E FORMA DA EDIFICACIÓN: Altura máxima: É a indicada nos Planos de Ordenación mediante o número de plantas. É obrigatorio alcanzar a altura máxima en edificacións de nova construción e cando se proceda a obras para aumentar o número de plantas. Edificabilidade: Virá dada como resultado de aplicar a totalidade da parcela neta ou edificable o número de plantas permitidas, coas particularidades que sobre ocupación, condicións de cuberta, patios, voos e demais limitacións e condicións se establecen nesta ordenanza. Sotos e semisotos: Permítese a construción de planta soto e semisoto, coas limitacións establecidas no Titulo III sobre medición de alturas. Construcións permitidas por encima da altura máxima. Forma da cuberta: Por encima da altura máxima solo se permite a construción da cuberta e os seus elementos asociados, tal e como se describe no Artigo 3.2.4. para Cubertas en Solo Urbano. Non se permite o aproveitamento residencial baixo cuberta. Voos: Permítense, cumprindo as condicións descritas no artigo 3.2.5. Chafráns: Deberán realizarse chafráns cando así o indiquen os Planos de Ordenación, seguindo a construción xeométrica definida no artigo 3.2.8. Patios: Non se establece a obrigación de realizar patios; se ben, podería ser necesaria a construción de patio de parcela pola esixencia de cumprir o Decreto 29/2010, do 4 de marzo, polo que se aproban as normas de habitabilidade de vivendas de Galicia. Soportais e entrantes: De seren obrigatorios, sinalaranse nos correspondentes Planos de Ordenación. NOVA REGULACIÓN DO ARTIGO 6.2.2 – RUEIRO CON PATIO. ORDENANZA SU-2 Queda coa seguinte redacción: Artigo 6.2.2.- RUEIRO CON PATIO. ORDENANZA SU-2.1.- CONDICIÓNS DE TIPOLOXÍA E USO: Definición.- Comprende os rueiros formadas por unha ou varias parcelas onde a edificación se limita a una aliñación e un fondo máximo, xerando no seu interior un patio de rueiro libre de edificación e de uso privado. Usos.- O uso global é residencial na categoría 2ª. Permítense os usos definidos como compatibles na táboa do Anexo I.2.- CONDICIÓNS DA PARCELA: Parcela mínima: Establécese una parcela mínima de 200 m2. Non obstante, admitiranse parcelas menores cando estas se encontren situadas entre dous edificios e resulte imposible alcanzar a esixencia. Fronte mínima: A fronte mínima esixible será de 6 m; non obstante poderase aceptar unha fronte de ata 4 metros nos casos que a parcela se atope entre edificacións e sexa imposible ampliar dita fronte. Condición de forma: A parcela edificable terá unha forma tal que permita inscribir nela un círculo de 4 metros de diámetro.3.- CONDICIÓNS DE OCUPACIÓN DA PARCELA: Ocupación máxima: Nas plantas sobre rasante, a ocupación virá limitada polo fondo máximo. Na planta soto, poderase ocupar a totalidade da parcela edificable, incluíndo o espazo baixo rasante do patio rueiro. Recuamentos e separacións: De existir excepcionalmente, sinalaranse nos Planos de Ordenación. Fondo máximo: Na planta baixa limítase o fondo a 16 metros. En plantas de piso establécese un fondo xenérico de 12 metros. Poderase alcanzar un fondo maior cando así o indiquen os Planos de Ordenación.4.- CONDICIÓNS DE VOLUME E FORMA DA EDIFICACIÓN: Altura máxima: É a indicada nos Planos de Ordenación mediante o número de plantas. É obrigatorio alcanzar a altura máxima en edificacións de nova construción e cando se proceda a obras para aumentar o número de plantas. Edificabilidade: Virá dada como resultado de aplicar a totalidade da parcela neta ou edificable o número de plantas permitidas, coas particularidades que sobre ocupación, condicións de cuberta, patios, voos e demais limitacións e condicións se establecen nesta ordenanza. Sotos e semisotos: Permítese a construción de planta soto e semisoto, coas limitacións establecidas no Titulo III sobre medición de alturas. Construcións permitidas por encima da altura máxima. Forma da cuberta: Por encima da altura máxima solo se permite a construción da cuberta e os seus elementos asociados, tal e como se describe no Artigo 3.2.4. para Cubertas en Solo Urbano. Non se permite o aproveitamento residencial baixo cuberta. Voos: Permítense, cumprindo as condicións descritas no artigo 3.2.5. Chafráns: Deberán realizarse chafráns cando así o indiquen os Planos de Ordenación, seguindo a construción xeométrica definida no artigo 3.2.8. Patios: Non se establece a obrigación de realizar patios; se ben, podería ser necesaria a construción de patio de parcela pola esixencia de cumprir o Decreto 29/2010, do 4 de marzo, polo que se aproban as normas de habitabilidade de vivendas de Galicia. Soportais e entrantes: De seren obrigatorios, sinalaranse nos correspondentes Planos de Ordenación. NOVA REGULACIÓN DO ARTIGO 6.2.3 – EDIFICACIÓN AGRUPADA. ORDENANZA SU-3 Queda coa seguinte redacción: ArtIgo 6.2.3.-edificación agrupada. ordenanza su-3 1.- Condicións de tipoloxía e uso: Definición.- Comprende a edificación agrupada entre medianeiras, formando rueiros ou conxuntos lineais con fronte a viario, onde a característica singular é a existencia de espazos libres privados e edificacións de carácter complementario ó uso residencial. A súa concreción física é diversa, dependendo de elementos da trama urbana, a herdanza do pasado, etc., polo que é preciso distinguir dúas variantes tipolóxicas: - Tipoloxía a) Bloque lineal entre medianeira. Ordenanza SU-3a: Composto de edificacións de vivendas unifamiliares ou plurifamiliares con división horizontal da propiedade, acaroadas entre medianeiras e cunha fachada principal aliñada fronte a viario público. - Tipoloxía b) Vivenda unifamiliar adosada. Ordenanza SU-3b: Comprende a vivenda unifamiliar acaroada entre seus lindeiros formando agrupacións ou fileiras. - Tipoloxía c) Rueiro tradicional. Ordenanza SU-3c: Formado por vivendas unifamiliares de orixe tradicional ou antiga, agrupadas entre lindeiros e cuxas características morfolóxicas, históricas e culturais fan precisa a súa conservación como parte integrante da trama urbana. Usos.- O uso global é residencial. Permítense os usos definidos como compatibles na táboa do Anexo I.2.- Condicións da parcela: Parcela mínima: Tipoloxía a) 200 m² Tipoloxía b) 200 m² Tipoloxía c) Non se esixe. Fronte mínima: Tipoloxía a) 6 metros. Poderase admitir un fronte de ata 4 metros nos casos nos que a parcela se encontre entre edificacións e sexa imposible cumprir dita fronte. Tipoloxía b) 6 metros. Tipoloxía c) Non se esixe. Condición de forma: A parcela edificable terá unha forma tal que permita inscribir nela un círculo de: Tipoloxía a) 4 metros de diámetro Tipoloxía b) 6 metros de diámetro Tipoloxía c) Non se esixe.3.- Condicións de ocupación da parcela: Ocupación máxima: Tipoloxía a) Virá determinada polas limitacións de fondo máximo e recuamentos, si os houbese. Tipoloxía b) Virá determinada polas limitacións de fondo máximo e recuamentos, si os houbese. Tipoloxía c) A ocupación será a existente. En parcelas vacantes que se pretendan edificar estará limitada polo fondo máximo e recuamentos, se os houbera, pero en ningún caso podería adiantar o 50% da superficie da parcela. Retranqueos e separacións: Tipoloxía a) Non se esixe o establecemento de recuamentos ni separacións a lindeiros, salvo indicación contraria en planos, motivada por constituír o extremo dun bloque lineal, lindar co Solo Rústico, espazos libres ou con parcelas que teñan unha cualificación de edificación exenta. Neste caso a parede lateral recuada deberá recibir un tratamento de fachada. Tipoloxía b) Establécese un recuamento obrigatorio respecto á aliñación de 3 metros. Establécese un recuamento obrigatorio de 3 metros respecto ós lindes laterais, nos casos de vivendas situadas nos extremos dos conxuntos ou fileiras. En calquera caso, establecerase este recuamento nas parcelas que linden co Solo Rústico, espazo público e outras parcelas con ordenanza de tipoloxía de edificación exenta. Os Planos de Ordenación poderán establecer maiores recuamentos que os definidos nos parágrafos anteriores si as circunstancias así o esixisen. Tipoloxía c) Non se esixe o establecemento de recuamentos nin separacións a lindeiros, agás indicación contraria en planos, motivada polo recoñecemento dos existentes, ou ben pola obriga de establecelos, se fora o caso, en parcelas vacantes. Fondo máximo: Tipoloxía a) Limítase a 12 metros en tódalas plantas, salvo indicación contraria en Planos de Ordenación. Tipoloxía b) Limítase a 12 metros en tódalas plantas por riba da rasante. Para ámbalas dúas tipoloxías (a e b) admítese un fondo máximo de 20 metros en plantas soterradas, debéndose cumprir que o teito do soto non sobrepase a rasante natural do terreo. Tipoloxía c) O fondo das edificacións será o existente. En parcelas vacantes que se pretendan edificar, limítase a 12 metros en tódalas plantas.4.- Condicións de volume e forma da edificación: Altura máxima: Tipoloxía a) É a indicada nos Planos de Ordenación mediante o número de plantas. Tipoloxía b) Baixo máis unha planta (B+1), 7 metros. Tipoloxía c) É a indicada nos Planos de Ordenación mediante o número de plantas. Edificabilidade: Para tódalas variantes, virá dada como resultado de aplicar, á totalidade de parcela neta ou edificable o número de plantas permitidas, coas particularidades que sobre ocupación, condicións de cuberta e demais limitacións e condicións establécense nesta ordenanza. Sotos e semisotos: Permítese a construción de planta soto e semisoto, coas limitacións establecidas no Titulo III sobre medición de alturas. Construcións permitidas por encima da altura máxima. Forma da cuberta: Por encima da altura máxima solo se permite a construción da cuberta e os seus elementos asociados, tal e como se describe no artigo 3.2.4. Na variante tipolóxica SU-3a aplicaranse os criterios de deseño de cuberta en Solo Urbano. Non se autoriza o aproveitamento residencial baixo cuberta. Nas variantes 3b e 3c aplicaranse os criterios de cubertas integradas no medio rural. Autorízase o uso e aproveitamento residencial no espazo baixo cuberta. Voos: Permítense unicamente para a ordenanza SU-3a. Chafráns: Deberán realizarse chafráns cando así o indiquen os Planos de Ordenación, seguindo a construción xeométrica definida no artigo 3.2.8. Patios: Non se consideran obrigatorios; se ben, de facerse terán as dimensións requiridas nas Normas de Habitabilidade de vivendas de Galicia. Soportais e entrantes: De seren obrigatorios, sinalaranse nos correspondentes Planos de Ordenación. Anexo: Permítese un único anexo ou edificación complementaria de tipo illado con unha superficie máxima de 15 m² e coas características fixadas no artigo 3.2.14 para anexos de tipo urbano.5.- Condicións especiais para a tipoloxía c): O espírito da ordenanza SU-3c é o de conservación, recuperación e mellora dos rueiros tradicionais de carácter urbano. O forte deterioro que ten sufrido estas zonas nos últimos tempos, obriga como primeira medida á conxelación de todo aumento nas condicións de volume, altura e ocupación das parcelas edificadas; non así nas parcelas vacantes, sobre as cales se aplican unhas condicións mínimas de aproveitamento. É preciso que toda actuación que se pretenda levar a cabo en edificacións afectadas pola ordenanza SU-3c se desenvolva mediante un proxecto técnico, onde se analice desde o punto de vista tipolóxico, construtivo, histórico, etc. a edificación existente, realizando unha valoración sobre os procesos de transformación e deterioro xurdidos no tempo. En dito estudo haberá que recoñecer e diferenciar as partes integrantes do edificio que se consideran orixinais dos engadidos ou modificacións posteriores, indicando en que grao se desfiguraron ou perdido partes ou a totalidade da estrutura xeral do edificio (volume, cerramentos, escaleiras, estrutura, etc.). En consonancia con esta análise deberá presentarse a proposta xustificada de intervención, que irá encamiñada a conseguir os seguintes obxectivos: - Recuperación da escala e volumetría, en consonancia co entorno máis inmediato. - Conservación e recuperación de materiais e técnicas construtivas tradicionais ao propio edificio. - Demolición, se fora o caso, de edificios fora de ordenación que se presenten agresivos ao entorno co fin de volver a edificar de acordo á nova ordenación. - Recuperación dos espazos libres privados destinados a hortas e xardíns, e que paulatinamente foron ocupados por galpóns, casetas ou anexos á edificación principal. - Evitar a perda, xa sexa por abandono, deterioro ou demolición de edificacións ou elementos de carácter tradicional. Neste sentido prohíbese a demolición de elementos tradicionais, coa excepción de que a través de informe técnico municipal se xustifique por motivos de seguridade. NOVA REGULACIÓN DO ARTIGO 6.2.7 – ACTIVIDADES INDUSTRIAIS. ORDENANZA SU-7 Queda coa seguinte redacción: Artigo 6.2.7.- ACTIVIDADES INDUSTRIAIS. ORDENANZA SU-7 1.- CONDICIÓNS DE TIPOLOXÍA E USO: Definición.- Comprende os ámbitos destinados ás actividades industriais. En virtude do tipo de implantación proposto establécense dúas tipoloxías: - Tipoloxía a): Industrial illada, con separación a tódolos lindes da parcela. - Tipoloxía b): Edificación acaroada lateralmente. Usos.- O uso global é o industrial en ambas tipoloxías. Non se admite a industria na categoría 5ª, segundo o significado exposto no artigo 4.2.3. desta Normativa. Permítense o resto de usos definidos como compatibles na táboa do Anexo I, excluíndo os usos terciarios.2.- CONDICIÓNS ESPECIAIS DA PARCELA: Parcela mínima: - Tipoloxía a): 2.000 m². - Tipoloxía b): 500 m². Fronte mínima: - Tipoloxía a): 20 metros. - Tipoloxía b): 12 metros. Condición de forma: A parcela edificable terá unha forma tal que permita inscribir nela un círculo de: - 25 metros de diámetro na Tipoloxía a). - 12 metros de diámetro na Tipoloxía b). 3.- CONDICIÓNS DE OCUPACIÓN DA PARCELA: Ocupación máxima: - Tipoloxía a): Establécese unha ocupación máxima do 70% da parcela edificable, a non ser que nos Planos de Ordenación se fixe unha ocupación determinada a través da limitación de fondos e recuamentos. - Tipoloxía b): Veñen expresados nos Planos de Ordenación mediante a limitación de fondos e recuamentos. Recuamentos e separacións: - Tipoloxía a): Veñen expresados nos Planos de Ordenación mediante a liña de recuamento. No seu defecto aplicarase unha separación mínima de 5 metros entre a edificación e o peche ou aliñación. - Tipoloxía b): Veñen expresados nos Planos de Ordenación mediante a liña de recuamento.4.- CONDICIÓNS DE VOLUME E FORMA DA EDIFICACIÓN: Altura máxima: - Tipoloxía a): É a indicada nos Planos de Ordenación mediante o número de plantas. Aplicarase a equivalencia en metros expresada no artigo 3.2.1. desta Normativa. - Tipoloxía b): 8 metros. Se permite ata un máximo de 12 metros en tódolos puntos xustificadamente por razóns técnicas ou de economía competitiva da actividade a implantar cando se atope rodeado doutras instalación industriais ou por viario público, podendo alcanzar elementos puntuais maiores alturas por necesidades de funcionamento da instalación a implantar, evitándose neste caso que a ubicación destes elementos puntuais se sitúen próximos á fachada. No caso de realizar unha planta alta de oficinas a zona da nave na que se ubica non poderá superar a altura de 8 metros, salvo para as edificacións xa existentes e de forma xustificada. Edificabilidade: Virá dada como resultado de aplicar os límites máximos de ocupación e altura. Para os sectores de Solo Urbanizable de uso industrial ordenados directamente polo Plan, a edificabilidade establécese en termos absolutos nas correspondentes fichas de área de reparto e, no seu caso, nos Planos de Ordenación para cada volume edificable. Sotos e semisotos: Permítese a construción de planta soto e semisoto, coas limitacións establecidas no Título III sobre medición de alturas e cumprindo a limitación de ocupación expresada na presente Ordenanza. Construcións permitidas por encima da altura máxima. Forma da cuberta: Por encima da altura máxima só se permite a construción da cuberta e os seus elementos asociados, tal e como se describe no artigo 3.2.4. para Cubertas en ámbitos de uso industrial.5.- CONDICIÓNS HIXIÉNICAS, DE SEGURIDADE E ESTÉTICAS: Aplicaranse as normativas específicas en virtude da actividade de que se trate, ademais das expostas con carácter xeral no Título IV da Normativa. Cumpriranse os valores de recepción de ruído para Zona C expostos no Decreto 320/2002, do 7 de novembro, polo que se aproba o Regulamento que establece as ordenanzas tipo sobre protección contra a contaminación acústica. As industrias están obrigadas a resolver por si mesmas os procesos de predepuración e/ou refrixeración das augas residuais previamente ó seu vertido á rede pública de saneamento. As parcelas con ordenanza de edificación illada estarán convenientemente cerradas e o seu cerramento cumprirá as condicións expresadas no artigo 3.2.15. Tódolos elementos que forman parte das edificacións industriais estarán construídos e rematados dignamente e en condicións normais de mantemento. NOVA REGULACIÓN DO ARTIGO 2.2.1 – REGULACIÓN DO SISTEMA DE ESPAZOS LIBRES E ESPAZOS PEONÍS Queda coa seguinte redacción: ARTIGO 2.2.1.- REGULACIÓN DO SISTEMA DE ESPAZOS LIBRES E ESPAZOS PEONÍS.1.- Definición: Comprende o conxunto de espazos destinados a garantir o lecer da poboación, mellorar as condicións ambientais, así como protexer as áreas naturais que o requiran. As zonas verdes e espazos libres, así como os campos de festa e as áreas recreativas sinálanse nos Planos de Ordenación.2.- Clasificación: a) Sistema xeral de espazos libres, constituído polos parques públicos, zonas verdes e áreas recreativas ao servizo dun ámbito parroquial. b) Sistema local de espazos libres, constituído por xardíns e prazas públicas ao servizo dunha zona ou sector das áreas urbanas e rurais.3.- Condicións do sistema de espazos libres: a) Con carácter xeral, nestas zonas non se permitirá ningún tipo de edificación permanente. Como excepción, previo acordo municipal, poderá autorizarse a instalación permanente de elementos de ornato (templetes, palcos de música, pérgolas, aseos). Poderán autorizarse así mesmo a ubicación de casetas e quioscos desmontables para fins propios dos usos convencionais destas zonas, así como o mobiliario necesario (bancos, papeleiras, fontes de auga potable, xogos de nenos, etc.). Mediante a tramitación de plans especiais que abarquen unha superficie de espazo libre maior a 20.000 m² poderanse proxectar e autorizar edificacións para uso hostaleiro en réxime de concesión (bares, terrazas, etc.), cunha altura máxima de 3,00 metros. Así mesmo poderanse proxectar e autorizar instalacións deportivas ao aire libre como canchas polideportivas, piscinas públicas, áreas de xogo tipo skatepark, patinaxe, etc., sempre que a súa posición e materialización se insira adecuadamente no contexto do parque. En ningún caso se situarán en zonas de espazo libre clasificadas como Solo Rústico de Especial Protección. Non será precisa a realización de plans especiais, nin será requisito unha superficie mínima, para aquelas áreas deportivas de carácter menor (pistas de balonmán, voleibol, tenis,…) cando a súa realización non requira máis que a eventual colocación sobre o pavimento de elementos deportivos propios dos xogos e non impliquen a realización de construcións fixas (vestiarios, muros de contención, peches cegos, bancadas, etc.). En ningún caso se situarán en zonas de espazo libre clasificadas como Solo Rústico de Especial Protección. b) Para o caso que de sexa preciso a tramitación de plans especiais, a ocupación máxima, considerando tódolos elementos permanentes, non poderá superar o 10% da superficie total da zona na que se sitúen. A ocupación máxima, considerando os elementos permanentes e os desmontables, non poderán superar o 15% da superficie total da zona. Cando non sexa precisa a realización de plans especiais, a ocupación máxima das áreas que poden ter un uso deportivas será do 25% da superficie total da zona.” c) Os cerramentos cando sexan necesarios non superarán a altura de 0,50 metros con materiais opacos podendo superar esta altura con elementos diáfanos ou elementos vexetais. d) As zonas verdes e espazos libres de uso público deberán estar convenientemente urbanizadas coas súas correspondentes sendas peonís, camiños, escaleiras e acondicionamento vexetal, así como dotadas de iluminación pública, rede de sumidoiros e abastecemento de augas necesarios para o seu funcionamento e conservación. Os proxectos de urbanización deste tipo de espazos darán cumprimento do código de accesibilidade exposto no Regulamento de desenvolvemento e execución da Lei de accesibilidade e supresión de barreiras na Comunidade Autónoma de Galicia. e) Exceptúanse destes requisitos de urbanización os campos de festa situados no medio rural, así como as áreas recreativas, estas últimas por contar con dotacións específicas para este tipo de espazos. f) Ás áreas cualificadas como sistema de espazo libre que teñan a clasificación de Solo Rústico de Especial Protección non se lles esixirá o mencionado estándar de urbanización. As actuacións nestas zonas respectarán o medio natural, limitándose á apertura ou acondicionamento de sendas peonís e dotación básica de mobiliario (bancos, papeleiras, sinalización,.), realizados con materiais de orixe natural como a pedra e a madeira. NOVA REGULACIÓN DO ARTIGO 3.3. a) do plan parcial de porto avieira Queda coa seguinte redacción: a) USO RESIDENCIAL: Admítense unicamente nos rueiros sinalados nos planos para este fin, de xeito que non se sobrepasen as previsións de deseño nin en número nin en superficie. Considérase compatible o uso de parte dunha vivenda para despacho profesional ou pequeno taller artesanal. Ademais do uso principal, correspondente ao uso residencial en categoría 1ª do PXOM de Oroso, establécense como usos permitidos, segundo a clasificación de usos disposta no PXOM de Oroso, os seguintes: - Residencial. Categoría 3ª. - Garaxe-Aparcamento. Categorías 1ª e 2ª. - Oficinas e Administrativo. Categoría 1ª. - Docente. - Sanitario-Asistencial. Categoría 1ª e 2ª. - Deportivo. Categoría 1ª. - Administrativo. - Espazo Libre. Categoría 1ª. incorporación do anexo i ao pxom. normativa sectorial Incorpórase a seguinte normativa sectorial ao PXOM: ANEXO I. NORMATIVA SECTORIAL. A) Servidumes aeronáuticas. As construcións e instalacións, así como calquera outra actuación que se contemple no ámbito da Modificación Puntual, incluídos todos os seus elementos (como antenas, pararraios, chemineas, equipos de aire acondicionado, caixas de ascensores, carteis, remates decorativos, así como calquera outro engadido sobre as construcións), así como os medios mecánicos necesarios para a súa construción (grúas, etc.), modificacións do terreo ou obxecto fixo (postes, antenas, aeroxeradores incluídas a súas palas, carteis, etc.) así como o gálibo de viario ou vía férrea, non poden vulnerar as Servidumes Aeronáuticas do Aeroporto de Santiago que veñen representadas nos planos de servidumes aeronáuticas da modificación puntual nº 9, salvo que quede acreditado, a xuízo da Axencia Estatal de Seguridade Aérea (AESA), que non se compromete a seguridade nin queda afectada de modo significativo a regularidade das operacións das aeronaves, de acordo coas excepcións contempladas no Decreto 584/72, na súa actual redacción. Ao atoparse unha parte do ámbito de estudo incluída nas zonas e espazos afectados polo Real Decreto 799/1991 de Servidumes Aeronáuticas do Aeroporto de Santiago, a execución de calquera construción, instalación como poste, antenas, aeroxeradores (incluídas as palas), medios necesarios para a construción (incluídas as grúas de construción e similares) ou plantación, requirirá acordo favorable previo da Axencia Estatal de Seguridade Aérea (AESA), conforme os artigos 30 e 31 do Decreto 584/72 modificado polo Real Decreto 297/2013. Nas Zonas de Seguridade das instalacións radioeléctricas para a Navegación Aérea prohíbese calquera construción ou modificación temporal ou permanente da constitución do terreo, da súa superficie ou dos elementos que sobre ela se atopen, sen previo consentimento da Axencia Estatal de Seguridade Aérea (AESA) de acordo co artigo 15, apartado b, do Decreto 584/1972, de Servidumes Aeronáuticas na súa redacción actual. Calquera emisor radioeléctrico ou outro tipo de dispositivo que puidera dar orixe a radiacións electromagnéticas perturbadoras do normal funcionamento das instalacións radioeléctricas aeronáuticas, aínda non vulnerando as superficies limitadoras de obstáculos, requirirá da correspondente autorización da Axencia Estatal de Seguridade Aérea, conforme ao previsto no artigo 16 do Decreto 584/72 de servidumes aeronáuticas. Dado que as servidumes aeronáuticas constitúen limitacións legais ao dereito da propiedade en razón da función social desta, a resolución que a tales efectos se evacuase solo poderá xerar algún dereito a indemnización cando afecte a dereitos xa patrimonializados. - NORMATIVA SECTORIAL APLICABLE: Lei 48/60, de 21 de xullo (BOE nº 176, de 23 de xullo) sobre Navegación Aérea, modificada pola Lei 55/99 sobre Medidas Fiscais, Administrativas e de Orde Social, de 29 de decembro (BOE nº 312, de 30 de decembro). Lei 21/2003, de 7 de xullo, sobre Seguridade Aérea (BOE nº 162, de 8 de xullo). Artigo 166 da Lei 13/1996, de 30 de decembro, de medidas Fiscais, Administrativas e de Orde Social (BOE nº 315, de 31 de decembro). Decreto 584/72, de 24 de febreiro (BOE nº 69, de 21 de marzo) de Servidumes Aeronáuticas, modificado polo Real Decreto 1189/2011, de 19 de agosto (BOIE nº 204, de 25 de agosto), e polo Real Decreto 297/2013, de 26 de abril (BOE nº 118, de 17 de maio). Real Decreto 2591/1998, de 4 de decembro, de ordenación dos Aeroportos de Interese Xeral e a súa Zona de Servizo (BOE nº 292, de 7 de decembro) modificado polo Real Decreto 297/2013, de 26 de abril (BOE nº 118, de 17 de maio). Real Decreto 799/1991, de 10 de maio, polo que se modifican as servidumes aeronáuticas establecidas no aeroporto de Santiago de Compostela (BOE nº 122, de 22 de maio de 1991). Orde FOM/3416/2010 do Ministerio de Fomento, de 29 de novembro de 2010, pola que se aproba o Plan Director do Aeroporto de Santiago (BOE nº 2, de 3 de xaneiro de 2011). - RELACIÓN DE PLANOS NORMATIVOS: Incorpóranse os seguintes planos das Servidumes Aeronáuticas do Aeroporto de Santiago: - 2.1 Servidumbres de Aeródromo e Instalaciones Radioeléctricas. Real Decreto 799/1991. - 2.2. Servidumbres de Aeródromo e Instalaciones Radioeléctricas. Plan Director Desarrollo Previsible. - 2.3. Servidumbres de aeródromo e Instalaciones radioeléctricas. Servidumbres en Tramitación. - 2.4. Servidumbres de Operación de las Aeronaves. Real Decreto 799/1991 - 2.5. Servidumbres de Operación de las Aeronaves. Plan Director Desarrollo Previsible. - 2.6. Servidumbres de Operación de las Aeronaves. Servidumbres en Tramitación. Oroso, 21 de febreiro de 2019 O alcalde, Manuel Mirás Franqueira